കോവിഡ് പ്രതിരോധം: 24 മണിക്കൂറിനിടെ യുഎഇയില് നല്കിയത് 28,421 വാക്സിന് ഡോസുകള് അബുദാബി: കഴിഞ്ഞ 24 മണിക്കൂറിനിടെ യുഎഇ സര്ക്കാര് വിതരണം ചെയ്തത് 28,421 കോവിഡ് ഡോസുകള്. ആകെ 21,351,766 ഡോസുകളാണ് വിതരണം ചെയ്തതെന്ന് യുഎഇ ആരോഗ്യ പ്രതിരോധ മന്ത്രാലയം വ്യക്തമാക്കി. യുഎഇയിലെ ജനസംഖ്യയിലെ 87 ശതമാനത്തിലധികം പേരും വാക്സിന്റെ രണ്ടു ഡോസുകളും സ്വീകരിച്ചിട്ടുണ്ടെന്നാണ് ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നത്. അതേസമയം 70 പുതിയ കോവിഡ് കേസുകളാണ് ഇന്ന് യുഎഇയില് റിപ്പോര്ട്ട് ചെയ്തത്. 92 പേര് രോഗമുക്തി നേടിയതായും യുഎഇ ആരോഗ്യ മന്ത്രാലയം അറിയിച്ചു. ഒരാള്ക്കാണ് കോവിഡ് ബാധയെ തുടര്ന്നാണ് ജീവന് നഷ്ടമായത്. 740,432 പേര്ക്കാണ് യുഎഇയില് ഇതുവരെ കോവിഡ് സ്ഥിരീകരിച്ചത്. 7,34,888 പേര് രോഗമുക്തി നേടി. 2,140 പേര് കോവിഡിനെ തുടര്ന്ന് മരണമടഞ്ഞു. 3,404 പേര് ചികിത്സയില് കഴിയുന്നുണ്ടെന്നാണ് ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നത്. ഇന്ന് 254,696 കോവിഡ് പരിശോധനകളാണ് യുഎഇയില് നടത്തിയതെന്നും ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നു. 0.2 ശതമാനമാണ് യുഎഇയിലെ കോവിഡ് മരണ നിരക്ക്. ആഗോള ശരാശരിയേക്കാള് രണ്ട് ശതമാനം കുറവാണിത്. യുഎഇയില് കോവിഡ് വാക്സിനേഷന് വര്ധിക്കുന്നതിനൊപ്പം രോഗികളുടെ എണ്ണം കുറയുകയാണെന്നാണ് അധികൃതരുടെ വിലയിരുത്തല്. Tags latest news UAE GULF international news Covid Vaccine shortlink